Aniceto Masferrer, Premi Nacional d'Investigació Francisco Martínez Marina a l'excel·lència en els treballs sobre història jurídica i institucional

## Aniceto Masferrer, Premi Nacional d'Investigació Francisco Martínez Marina a l'excel·lència en els treballs sobre història jurídica i institucional

Aniceto Masferrer

El catedràtic d'Història del Dret de la Universitat de València Aniceto Masferrer ha sigut guardonat amb el Premi Nacional d'Investigació Francisco Martínez Marina, corresponent a 2023, que anualment concedeixen la Fundació General de la Universitat Nacional d'Educació a Distància i el Departament d'Història del Dret i de les Institucions d'aquesta universitat. La distinció està destinada a reconéixer l'excel·lència i la qualitat científica de les investigacions en l'àmbit de la història jurídica i institucional.

En concret, la seua obra premiada ha sigut la monografia ‘The Making of Dignity and Human Rights in the Western Tradition. A Retorspective Analysis’. Es tracta d'una versió revisada i ampliada del seu estudi ‘Dignitat i drets humans. Una anàlisi retrospectiva de la seua formació en la tradició Occidental’.

En aquesta monografia, es ressalta la contribució de la tradició espanyola en la formació d'un Dret encaminat a l'establiment de límits a l'exercici del poder polític, com feren els Decreta de les Corts de Lleó (1188), uns anys abans de la Carta Magna anglesa (1215), o la defensa dels drets naturals per Francesc de Vitòria i altres figures de l'Escola de Salamanca en el context de la conquesta i colonització espanyola d'Amèrica. A conseqüència de la Segona Guerra Mundial, la Carta de San Francisco (1945) i la Declaració Universal dels Drets Humans (1948) van erigir la dignitat i els drets humans en el nou fonament de l'Ordenament Internacional. Es mostra l'estreta relació entre el desenvolupament dels drets i l'establiment de límits a l'exercici del poder polític. En aquesta línia, analitza la dignitat i els drets humans en perspectiva històrica, anant del present al passat, emprant el mètode retrospectiu (Parts I i II), i del present al futur, realitzant una anàlisi crítica a algunes de les seues manques i incoherències actuals i aportant algunes propostes humanitzadores (Part III).

A més de l’obra de Masferrer, en aquesta edició s’ha premiat també, *ex aqueo,*  la monografia de la professora d'Història del Dret de la Universitat de Castella-la Manxa Sara Granda de Lorenzo. En el cas de Granda de Lorenzo, l’obra premiada és*‘Henry Charles Lea. La gran obra histórica de un autodidacta’*.

Arxivat en:

, Reconeixements externs
, Premis i distincions
, Dret Financer i Història del Dret

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar